burgasdotpro/wikipedia huggingface dataset:
Kremnické vrchy

Kremnické vrchy sú sopečným pohorím v centrálnej časti Slovenska, geomorfologický celok provincie Západné Karpaty, subprovincie Vnútorné Západné Karpaty a oblasti Slovenské stredohorie.
Poloha.
Hraničia s týmito geomorfologickými celkami: 
Členenie.
Geomorfologické podcelky Kremnických vrchov:
Významné vrchy: 
Sedlá:
Charakteristika.
Kremnické vrchy vznikli sopečnou činnosťou, základom geologickej stavby sú lávové telesá.
Pôvodný porast tvorili na väčšine územia jedľo-bučiny, dnes sa na mnohých miestach lesnaté porasty striedajú s trávnatými plochami. Z ďalších drevín sa vyskytuje javor a brest, v nižších polohách sa objavujú porasty tisu. Ďalšia vegetácia je pomerne jednotvárna, pestrejšia kvetena je len v okrajových častiach, horské druhy bylín sa objavujú pravidelnejšie len pod hlavným hrebeňom. V súvislých lesných porastoch môžete naraziť na medveďa hnedého, mačku divú alebo kunu lesnú.
Jediným veľkým vodným tokom je rieka Hron, ktorá priberá zo svahov Kremnických vrchov množstvo drobných riečok a potokov.
Kremnické vrchy patria podnebne k mierne teplým oblastiam. Teploty v zimných mesiacoch sa pohybujú okolo -2 až -5 °C, v letnom období dosahujú cca 16 - 18 °C. Počet dní so snehovou pokrývkou je približne 60 - 100, počet letných dní je cca 30 - 50.
Chránené územia.
Kremnické vrchy sú vďaka množstvu prírodných zvláštností a rozmanitostí zaradené medzi veľmi vyhľadávané, atraktívne a vysoko hodnotené oblasti. Návštevníci si môžu pozrieť početné prírodné výtvory a zaujímavosti sústredené predovšetkým do národných prírodných rezervácií - Boky a Harmanecká tisina. Medzi chránené prírodné výtvory patrí Turovský sopúch pri obci Turová, Jastrabská skala, Čertova skala.
Obce.
Vnútri pohoria sa nachádza mesto Kremnica a 25 obcí v 3 okresoch. Ide o tieto obce:
České národné hokejové mužstvo

České národné hokejové mužstvo je národné hokejové mužstvo, ktoré reprezentuje Česko na medzinárodných hokejových podujatiach ako sú Majstrovstvá sveta v ľadovom hokeji a Zimné olympijské hry.
Česko patrí medzi popredné reprezentačné hokejové mužstvá v elitnej top divízii majstrovstiev sveta. Medzi jeho najväčšie úspechy patrí zisk zlatej medaily na Zimných olympijských hrách 1998 v Nagane (pod vedením trénera Ivana Hlinku) a zisk troch zlatých medailí po sebe na majstrovstvách sveta v rokoch 1999 (taktiež pod vedením trénera Ivana Hlinku), 2000 a 2001 (pod vedením trénera Josefa Augustu).
Na Zimných olympijských hrách 2010 vo Vancouveri sa umiestnilo na 7. mieste a získalo zlaté medaily na majstrovstvách sveta 2010 v Nemecku. Na MS 2011 získalo bronzovú medailu. Bronz obhájilo na MS 2012. Po roku 2012 Česi nezískali medaily z turnajov IIHF, čo je ich najdlhšia medailové sucho v histórii.
Najúspešnejší hráči českej hokejovej reprezentácie.
Toto je zoznam najúspešnejších hráčov českej hokej reprezentácie podľa celkovej úspešnosti.
Tím.
Aktuálna súpiska.
Súpiska pre Majstrovstvá sveta v ľadovom hokeji 2024 v Prahe a Ostrave.
Hlavný tréner: Radim Rulík
Realizačný tím.
"Aktualizované ku dňu 16. mája 2023"
Fínske národné hokejové mužstvo

Fínske národné hokejové mužstvo je národné hokejové mužstvo, ktoré reprezentuje Fínsko na medzinárodných hokejových podujatiach ako sú Majstrovstvá sveta v ľadovom hokeji a Zimné olympijské hry.
Fínsko patrí medzi popredné reprezentačné hokejové mužstvá v elitnej top divízii majstrovstiev sveta. Najväčšie úspechy Fínska patrí zlato na ZOH 2022 a tiež štyri tituly majstra sveta v rokoch 1995, 2011, 2019 a 2022. Okrem toho Fínsko získalo na majstrovstvách sveta, zimných olympijských hrách a majstrovstvách Európy aj niekoľko strieborných a bronzových medailí.
Medzinárodná hokejová federácia prijala Fínsko za člena 10. februára 1928. Fínska reprezentácia mala za sebou prvý zápas už 29. januára. V ňom nastúpil tím švédskeho tímu proti kombinovanému tímu Fínska. Švédsko vyhralo zápas 8:1 a Harald Sundqvist strelil prvý gól Fínska v histórií.
Fínsko sa prvýkrát predstavilo na majstrovstvách sveta v ľadovom hokeji v roku 1939 vo Švajčiarsku. Výsledkom bolo posledné miesto s Juhosláviou. O 10 rokov neskôr sa zúčasntilo majstrovstiev sveta 1949 vo Švédsku. Víťazstvom v kole útechy skončili Fíni na 7. mieste. 
Fínsko sa prvýkrát predstavilo na zimných olympijských hrách v roku 1952 v Osle. V tomto roku zároveň angažovalo svojho prvého trénera narodeného v zahraničí, ktorým bol Joe Wirkkunen, ktorý mal kanadsko-fínsky pôvod. Fínsko prehralo prvé štyri zápasy, ale prvé olympijské víťazstvo získalo v piatom zápase proti hostiteľskej krajine so skóre 5–2. Fínsko napokon vyhralo dva zápasy a skončilo siedme. V 50. rokoch sa Fínsko zúčastnilo na majstrovstvách sveta sedemkrát, čo je najviac v histórií.
Historické výsledky.
Medaily z majstrovstiev Európy.
Od roku 1992 sa majstrovstvá Európy nehrajú.
Súčasná zostava.
"Pre Majstrovstvá sveta v ľadovom hokeji 2024"
Cievka

Cievka môže byť:
Apple Cinema Display

Apple Cinema Display je skupina plochých monitorov vyrábaných spoločnosťtou Apple Computer. Staršie modely boli vybavené konektorom ADC, ktorý spostredkovával prepojenie pre DVI, USB a 25-voltový napájací adaptér. Dnešné modely už využívajú kvôli lepšej kompatibilite štandardné pripojenie prostredníctvom DVI. Staršie modely mali priehľadný plastový rám, súčasné modely majú hliníkový rám i podstavec, ladiaci s dizajnom počítačov Power Mac G5.
Širokouhlé monitory Apple Cinema Display sa vyrábajú s uhlopriečkami 20, 23 a 30 palcov. Sú kompatibilné s počítačmi s operačnými systémami Microsoft Windows a Mac OS X. Pripojenie 30-palcového monitora je však o čosi komplikovanejšie, keďže vyžaduje tzv. dvojlinkové DVI, ktoré je dostupné len na niekoľkých vysokovýkonných grafických kartách.
Všetky súčasné modely disponujú dvoma rozhraniami pre FireWire a dvoma pre USB verzie 2.0.
Kazašské národné hokejové mužstvo

Kazašské národné hokejové mužstvo je účastník najvyššej kategórie majstrovstiev sveta v ľadovom hokeji. Najväčším úspechom mužstva je 8. miesto na zimných olympijských hrách v roku 1998. Na svetovom šampionáte v Nemecku obsadilo až 16. miesto a vypadlo do I. divízie. V roku 2009 boli majstri sveta.
Lotyšské národné hokejové mužstvo

Lotyšské národné hokejové mužstvo patrí medzi reprezentačné hokejové mužstvá v elitnej top divízii majstrovstiev sveta. Najväčším úspechom mužstva je 3. miesto na majstrovstvách sveta v roku 2023. Na Zimných olympijských hrách 2006 v Turíne sa umiestnilo na poslednom 12. mieste. Do štvrťfinále sa neprebojovalo ani na domácich Majstrovstvách sveta 2006 v Rige (10. miesto), ani o rok na MS 2007 v Moskve (13. miesto).
Od roku 2018 vedie mužstvo Kanaďan Bob Hartley.
Nemecké národné hokejové mužstvo

Nemecké národné hokejové mužstvo patrí medzi reprezentačné hokejové mužstvá v elitnej top divízii majstrovstiev sveta. Najväčšie úspechy mužstvo získalo ešte pred druhou svetovou vojnou, kedy získalo bronzovú medailu na zimných olympijských hrách v roku 1932 a striebornú medailu na majstrovstvách sveta v roku 1930. Po rozdelení Nemecka sa v rokoch 1947 až 1990 majstrovstiev sveta zúčastňovali mužstvá NDR a NSR. Prvýkrát sa zjednotené nemecké mužstvo znovu objavilo na majstrovstvách sveta v roku 1991. Odvtedy je najväčším úspechom mužstva na majstrovstvách sveta 4. miesto z roku 2010 v domácom prostredí. Na Zimných olympijských hrách 2010 vo Vancouveri sa umiestnilo na 11. mieste. Na ZOH 2014 sa nekvalifikovalo, ale na ZOH 2018 získalo strieborné medaily.
Ruské národné hokejové mužstvo

Ruské národné hokejové mužstvo patrí medzi popredné reprezentačné hokejové mužstvá v elitnej top divízii majstrovstiev sveta. Samostatné ruské národné hokejové mužstvo (ako nástupca sovietskeho) získalo prvú zlatú medailu na majstrovstvách sveta 1993. Ďalšiu vybojovalo na MS 2008 po finálovom víťazstve 5:4 (po predĺžení) proti domácej Kanade. Zlatú medailu obhájilo na MS 2009. Naposledy získalo zlaté medaily na MS 2012 a 2014.
Slovenské národné hokejové mužstvo

Slovenské národné hokejové mužstvo patrí medzi reprezentačné hokejové mužstvá v elitnej top divízii majstrovstiev sveta. Vzniklo v roku 1993 po rozpade Česko-Slovenska z bývalej Česko-slovenskej hokejovej reprezentácie. Direktoriát IIHF určil ako nasledovníka česko-slovenskej reprezentácie v A kategórii majstrovstiev sveta český tím, preto bola slovenská reprezentácia zaradená do skupiny C1 majstrovstiev sveta. V nasledujúcich rokoch si slovenský tím postupne vybojoval postup do elitnej A kategórie, kde od roku 1996 nepretržite pôsobí. Od roku 2017 je hlavným trénerom Kanaďan Craig Ramsay. K najväčším úspechom reprezentácie patrí zisk zlatej medaily z Majstrovstiev sveta 2002 vo švédskom Göteborgu a tretie miesto na Zimných olympijských hrách 2022 v Pekingu.
Zápasová bilancia.
Odohrané zápasy v Slovenskom štáte počas 2. svetovej vojny.
Do štatistiky nie je započítaný neoficiálny zápas ale sú započítané zápasy SR B-tímu alebo Olympijského tímu do 23 rokov.
Sezóna 2019/2020 nebola dokončená kvôli (COVID-19). 
Odohrané zápasy SR B-tím alebo Olympijský tím do 23 rokov.
Odohrané neoficiálne zápasy v Slovenskom štáte počas 2. svetovej vojny a povojnovom období.
Reprezentační rekordéri.
Podľa počtu štartov.
Aktualizované k 13. decembra 2024 po Vianočnom Kaufland Cupe 2024 v Poprade po zápase s Lotyšskom.
Prehľad hokejistov Slovenska (od roku 1940) podľa počtu odohratých reprezentačných zápasov s dvojkrížom na hrudi.
Celkovo sa v slovenskom drese predstavilo doteraz v 759 oficiálnych zápasoch 522 hokejistov, z ktorých 34 odohralo sto a viac zápasov.
Pozn: Hrubým písmom sú označení tí hráči, ktorí už ukončili reprezentačnú kariéru.
Podľa počtu gólov.
Aktualizované k 13. decembra 2024 po Vianočnom Kaufland Cupe 2024 v Poprade po zápase s Lotyšskom.
Prehľad hokejistov Slovenska (od roku 1940) podľa počtu odohratých reprezentačných zápasov.
Celkovo sa v drese s dvojkrížom predstavilo doteraz 522 hokejistov, z ktorých sa do streleckých listín zapísalo 290 hráčov. Viac ako 10 gólov v národnom drese strelilo 70 hokejistov, len 27 reprezentantov sa tešilo viac ako 20-krát zo streleného gólu.
Pozn: Hrubým písmom sú označení tí hráči, ktorí už ukončili reprezentačnú kariéru.
Štadióny.
"Aktualizované k 13. decembra 2024"
Domovským stánkom Slovenskej hokejovej reprezentácie je Zimný štadión Ondreja Nepelu v Bratislave. Reprezentačné zápasy boli odohrané aj na iných štadiónoch ako sú Steel Aréna v Košiciach, Zimný štadión Pavla Demitru v Trenčíne, Zimný štadión mesta Poprad v Poprade a ďalších.
V štatistikách sú započítané aj zápasy z 2. svetovej vojny za Slovenského štátu.
Slovensko proti ostatným krajinám (SLOVENSKO verzus SVET).
"Stav k 13. decembra 2024"
V priloženej tabuľke uvádzame bilanciu reprezentačného družstva Slovenska so všetkými súpermi, s ktorými sa stretlo v rokoch 1940 - 1943 a od 1. januára 1993 až po súčasnosť.
Prvé číslo znamená celkový počet vzájomných zápasov, druhé počet slovenských víťazstiev (v riadnom hracom čase, predĺžení, resp. sam. nájazdoch), nasledujú remízy, prehry (v riadnom hracom čase, predĺžení, resp. sam. nájazdoch) a napokon celkové skóre.
Marie Henri Andoyer

Marie Henri Andoyer (* 1. október 1862, Paríž, Francúzsko – † 12. jún 1929) bol francúzsky astronóm a matematik. Študoval najmä pohyb planétok. Známe sú aj jeho výpočty pohybu Mesiaca.
Milan Antal

Milan Antal (* 19. september 1935, Zábřeh, Česko – † 2. november 1999, Piešťany, Slovensko) bol slovenský astronóm, ktorý sa zaoberal astrofotografiou a pozorovaním komét a planétok. Pôsobil na observatóriách Skalnaté pleso, Piszkéstető (Maďarsko) a Piwnice (Poľsko). Po Milanovi Antalovi je pomenovaná planétka (6717) Antal.
Antal má na svojom konte 17 objavených planétok, z ktorých väčšina je už pomenovaná a sú uvedené v nasledujúcej tabuľke (farebne sú označení tzv. Trójania - planétky v libračných bodoch L4 a L5 sústavy Slnko – Jupiter).
Okrem týchto 17 planétok objavil Milan Antal aj ďalších 72 planétok, ktoré sa však pre nedostatok pozorovaní postupne stratili a niektoré z nich boli následne znovu-objavené na inom observatóriu (Antal u nich stratil kredit objaviteľa).
Danica Jurčová

Danica Jurčová (* 5. august 1976, Bratislava) je slovenská herečka.
V roku 1998 absolvovala štúdium herectva na VŠMU v Bratislave. V SND hosťovala v hrách "Ako sa vám páči, Višňový sad, Veselé windsorské paničky, Lorenzaccio". V Divadle Astorka Korzo ’90 hrala v "Meštiakoch", na Novej scéne v hrach "8 žien" a "Všetko sa posralo". Hrala v televíznych inscenáciach "Blúznenie srdca a rozumu", "Návraty z neskutočna", "V zajatí lásky" (1997), "Najvyšší trest", "Rozum nadovšetko", "Vyvraždění rodiny Greenů" (2002) a v seriáloch "Horská služba" a "O ztracené lásce" (2002). V súčasnosti pôsobí najmä v Česku.
Eugène Michel Antoniadi

Eugène Michel Antoniadi alebo Eugenios Antoniadis (* 1. marec 1870, Konštantínopol, Turecko – † 10. február 1944, Paríž, Francúzsko) bol grécky astronóm, ktorý väčšinu života strávil vo Francúzsku. Študoval najmä planéty a venoval sa aj dejinám astronómie. Pozoroval zväčša 81 cm refraktorom observatória v Meudone pri Paríži. 
Stal sa uznávaným odborníkom na planétu Mars a aj keď spočiatku podporoval teóriu kanálov na Marse, po pozorovaní v roku 1909, keď bol Mars v opozícii dospel k záveru, že ide iba o optický klam. Zaoberal sa tiež pozorovaním Venuše a Merkúru. Ako prvý sa pokúsil nakresliť mapu Merkúra, ale jeho mapy boli nepresné kvôli jeho mylnému predpokladu, že Merkúr má viazanú rotáciu so Slnkom. Na jeho počesť bol po ňom pomenovaný kráter na Marse a na Mesiaci. Je tiež známy vytvorením stupnice určujúcej kvalitu pozorovacích podmienok, ktorú používajú amatérski astronómovia.
Peter Apian

Peter Apian tiež známy ako Petrus Apianus (* 16. apríl 1495, Leisnig, Nemecko – † 21. apríl 1552, Ingolstadt) bol nemecký astronóm, tvorca hviezdnych katalógov. Je po ňom pomenovaná planétka 19139 Apian.
Šúrsky kanál

Šúrsky kanál (normovaný názov ; staršie názvy: Hlavný kanál, Obtočný kanál, Moravod, Šúr, kanál Šúr, Nový Sajloch, Kanál , neoficiálne: Židovský kanál ) je umelý odvodňovací kanál a významné vodné melioračné dielo s regulovaným prietokom na juhozápadnom Slovensku tečúci po západnom a južnom obvode Národnej prírodnej rezervácie Šúr. Niektoré zdroje ho nesprávne považujú za súčasť vodného toku Blatina v najširšom zmysle.
História.
Šúrsky kanál bol budovaný v rokoch 1941 až 1943 pod vedním Pracovného zboru národnej obrany. Útvar VI. pracovného (robotného) práporu bol rozporuplnou súčasťou armády vojnového Slovenského štátu (1939-1945). Príslušníci tohto práporu vybudovali rozsiahly odvodňovací kanál v úseku od Pezinka až po ústie do Malého Dunaja pri Zálesí s využitím nútenej práce židov z koncentračných táborov, neskôr aj rómov a politických väzňov. Na výstvabe sa podieľali aj obyvatelia okolitých obcí.
Súčasnosť.
Do Šúrskeho kanála je umelo zaústený vodný tok Blatina a tiež do neho ústia ďalšie vodné toky stekajúce zo svahov Malých Karpát. Začína sa južne od Pezinka (tam, kde sa končí Viničniansky kanál), potom tečie paralelne so železnicou spájajúcou Bratislavu s Pezinkom a následne sa stáča na juhovýchod a tečie približne po severovýchodných hraniciach mesta Bratislava. Vlastný kanál sa potom končí medzi Ivankou pri Dunaji a Zálesím, ale za vlastným kanálom (za stavidlami) tok ešte kúsok (asi 1,5 km) tečie v neregulovanej podobe, aby napokon vyústil do Malého Dunaja; táto krátka koncová časť sa oficiálne tiež volá Šúrsky kanál a pred vybudovaním vlastného kanálu bola súčasťou hlavného toku Malého Dunaja (hlavný tok Malého Dunaja sa dnes nachádza trochu južnejšie).
Normalizácia

Normalizácia môže byť
Jadro (informatika)

Jadro alebo slangovo kernel (angl. "kernel") sa v počítačovej terminológii používa na označenie centrálneho komponentu väčšiny operačných systémov. 
Jadro má za úlohu zabezpečiť bežiacim programom prístup k hardvéru počítača bez toho, aby nutne museli poznať jeho detailné technické špecifikácie (ako je k počítaču pripojené, ako presne sa s ním komunikuje). Súčasne je jadro operačného systému zodpovedné za bezpečnosť systému, jeho ochranu pred chybným kódom a ochranu dát na diskoch, správu pamäte počítača, správu diskových jednotiek a sieťovú komunikáciu. Jadro operačného systému tiež zabezpečuje prepínanie medzi úlohami v operačných systémoch, ktoré využívajú multitasking.
Edward Victor Appleton

Sir Edward Victor Appleton (* 6. september 1892, Bradford, Spojené kráľovstvo – † 21. apríl 1965, Edinburgh) bol britský fyzik a astronóm, nositeľ Nobelovej ceny za dôkaz existencie ionosféry, elektricky nabitej hornej vrstvy atmosféry, čo je vyvolané pôsobením kozmického žiarenia a Slnka.
Dark Light

Dark Light je názov piateho albumu skupiny HIM z roku 2005.
Madama Butterfly

Madama Butterfly (alebo aj Madame Butterfly) je opera v dvoch dejstvách od talianskeho skladateľa Giacoma Pucciniho. Autormi libreta sú Luigi Illica a Giuseppe Giacosa. Podkladom pre vznik libreta bola rovnomenná poviedka od Johna Luthera Longa.
Prvýkrát bola uvedená v dvoch dejstvách v Miláne 17. februára 1904. Opera nebola prijatá kladne. 29. mája 1904 bola v Brescii uvedená v novej, prepracovanej verzii. Puccini v novej verzii rozdelil neobvykle dlhé druhé dejstvo na dve časti a zapracoval niekoľko drobných zmien. Táto verzia sa stretla s obrovským úspechom a v roku 1907 ju uviedla aj Metropolitan Opera v New Yorku.
Dej opery sa odohráva v japonskom Nagasaki. Podľa amerického učenca Arthura Groosa je inšpirovaný skutočnými udalosťami z konca 19. storočia. Socha najznámejšej japonskej opernej speváčky Tamaki Miura, ktorá sa preslávila úlohou Čo-Čo-San, sa nachádza spolu s Pucciniho sochou v Gloverovej záhrade v Nagasaki. 
V Taliansku je opera uvádzaná v pôvodnej verzii, v dvoch dejstvách. V USA sa uvádza jej trojdejstvová verzia. "Madama Butterfly" patrí medzi najhranejšie opery sveta.
Obsah.
Dej sa odohráva v Nagasaki, v roku 1904.
1. dejstvo.
Americký námorník Benjamin Pinkerton sa v Japonsku ožení s pätnásťročnou gejšou Čo-Čo-San, ktorú priatelia prezývajú Butterfly. Šťastie si však Pinkerton užíva len krátko, pretože svadba sa stala aférou. Čo-Čo-San je pre ich pravú lásku ochotná obetovať aj japonské tradičné náboženstvo, pretože svadba sa uskutočnila v pravom americkom štýle. To sa však negatívne odrazí na vzťahoch s jej rodinou. Pinkerton je však v jej živote jediný, ktorého naozaj miluje.
2. dejstvo.
Hneď po svadbe však Pinkerton odchádza do USA a Čo-Čo-San, ktorá je tehotná, necháva samotnú v Japonsku. Po troch rokoch úporného čakania na návrat manžela ju navštívi Sharpless, americký konzul, ktorý jej donesie od Pinkertona list. V liste však nepriamo stojí, že Pinkerton neplánuje návrat do Japonska, čo Čo-Čo-San sprvu nepochopí. Na priamu Sharplessovu otázku, čo bude robiť, keď sa jej manžel nevráti, odpovedá "– „mám len dve možnosti, buď budem znovu zabávať ľudí mojimi piesňami (ako gejša) alebo ešte lepšie, zomriem“". Potom Sharplessovi ukáže svojho syna, o ktorom Pinkerton nevie, a ten jej sľúbi, že mu o ňom bude rozprávať.
3. dejstvo.
Nakoniec sa Pinkerton predsa len do Japonska vráti, aj so svojou novou ženou Kate, ale len preto, aby Čo-Čo-San zobral syna. Čo-Čo-San sa teší na stretnutie s Pinkertonom, najprv ale zbadá jeho novú manželku. 
V závere sa Čo-Čo-San lúči so svojim synom a následne si sama vezme život mečom jej otca so slovami – "„zomrieť čestne, keď sa už čestne žiť nedá“". Dcéra samuraja zomrela čestne, ako samuraj.
Národné hokejové mužstvo USA

Národné hokejové mužstvo Spojených štátov je národné hokejové mužstvo, ktoré reprezentuje USA na medzinárodných hokejových podujatiach ako sú Majstrovstvá sveta v ľadovom hokeji a Zimné olympijské hry.
USA patrí medzi popredné reprezentačné hokejové mužstvá v elitnej top divízii majstrovstiev sveta. Najväčším úspechom mužstva sú zlaté medaily z majstrovstiev sveta v rokoch 1933 a 1960 a zlaté medaily zo zimných olympijských hier v rokoch 1960 a 1980. Na Zimných olympijských hrách 2002 na domácom ľade v Salt Lake City získalo striebornú medailu. Na ďalších Zimných olympijských hrách 2006 v Turíne sa umiestnilo na 8. mieste. Posledným úspechom zo ZOH boli strieborné medaily v roku 2010 vo Vancouveri.
Súčasná zostava.
"Pre Majstrovstvá sveta v ľadovom hokeji 2024"
Švajčiarske národné hokejové mužstvo

Švajčiarske národné hokejové mužstvo patrí medzi reprezentačné hokejové mužstvá v elitnej top divízii majstrovstiev sveta. 
Najväčšie úspechy získalo mužstvo ešte pred a tesne po druhej svetovej vojne. Na Zimných olympijských hrách v rokoch 1928 a 1948 získalo bronzové medaily a na majstrovstvách sveta v roku 1935 striebornú medailu. Na Majstrovstvách sveta v rokoch 2013 a 2018 sa do bojov o medaile po dlhých rokoch dostalo Švajčiarsko, ktoré v oboch prípadoch získalo strieborné medaily.
V období 1961 – 1997 hralo Švajčiarsko väčšinou v nižších kategóriách majstrovstiev sveta. Od roku 1998 je opäť účastníkom najvyššej súťaže. V posledných troch rokoch sa na majstrovstvách sveta umiestnilo vždy na 8. mieste. Na posledných Zimných olympijských hrách 2006 v Turíne sa umiestnilo na 6. mieste po historicky prvom víťazstve nad Kanadou. O niekoľko mesiacov však na hokejovom šampionáte v lotyšskej Rige do štvrťfinále nepostúpilo. Napriek remízam so Švédskom i Slovenskom, obsadilo 9. miesto.
Súčasný káder.
"Pre Majstrovstvá sveta v ľadovom hokeji 2024"
Súpiska pre Majstrovstvá sveta v ľadovom hokeji 2024 v Prahe a Ostrave.
Hlavný tréner: Radim Rulík
Marco Hietala

Marko Tapani „Marco“ Hietala (* 14. január 1966, Fínsko) je fínsky basgitarista, spevák a skladateľ. Bol členom fínskej symfonicko-metalovej skupiny Nightwish. Odchod z kapely a verejného života ohlásil v januári 2021 na sociálnych sieťach. 
Ku skupine sa pridal na ich turné k albumu "Century Child" v roku 2002 po odchode basáka Samiho Vänskä. Hietala je tiež spevák, basák a autor textov fínskej skupiny Tarot a taktiež bol súčasťou kapely Sinergy. Odkedy sa Marco stal súčasťou Nightwish, niekoľko songov bolo napísaných tak, aby obsahovali duety s hlavnou speváčkou Tarja Turunen. Textár a líder a klávesák skupiny Nightwish vzal Marcov chrapľavý hlas ako výhodu a dodal kapele nový rozmer.
Počas koncertov Nightwish si Turunen dávala v polovici setu prestávku. Predtým ako sa Marco pridal k skupine, kapela zvykla počas Tarjinej prestávky hrať inštrumentálne piesne. Odkedy bol v Nightwish Marco, hrali počas Tarjinej prestávky prevzaté piesne s Hietalom ako hlavným spevákom. Kapela hrala Ozzyho „Crazy Train“, „W.A.S.P Wildchild“, „Symphony of Destruction“ od kapely Megadeth a na turné k albumu "Once" hrali „High Hopes“ od skupiny Pink Floyd.
V súčasnosti je opäť členom superskupiny Northern Kings.
Švédske národné hokejové mužstvo

Švédske národné hokejové mužstvo je hokejové mužstvo, ktoré reprezentuje Švédsko na medzinárodných hokejových podujatiach ako sú Majstrovstvá sveta v ľadovom hokeji alebo Zimné olympijské hry.
Švédsko patrí medzi najúspešnejšie reprezentačné hokejové mužstvá v elitnej top divízii majstrovstiev sveta v histórii. Na zimných olympijských hrách získalo v roku 1994 i 2006 zlatú medailu a nikdy na tomto podujatí neskončilo horšie ako na 5. mieste. Na MS 2009 i 2010 získalo bronzovú medailu. Celkovo získalo na svetových šampionátoch 11 zlatých medailí.
Súčasná zostava.
"Pre Majstrovstvá sveta v ľadovom hokeji 2024"
Tympan

Tympan alebo tympany je rytmický blanozvučný bicí nástroj v symfonickom orchestri. Pozostáva z kože napätej na medenej polguli, pričom do kože sa udiera paličkami.
Na rozdiel od väčšiny blanozvučných bicích nástrojov majú tympany definovanú výšku tónu a môžu byť preladiteľné pomocou pedálu.
Talianske národné hokejové mužstvo

Talianske národné hokejové mužstvo patrí medzi reprezentačné hokejové mužstvá majstrovstiev sveta. Na majstrovstvách sveta v hokeji 2005 vyhralo „B“ skupinu prvej divízie a postúpilo do najvyššej kategórie majstrovstiev. Zimných olympijských hier 2006 v Turíne sa zúčastnilo kvôli tomu, že bolo ich usporiadateľom. Skončilo na predposlednom 11. mieste. Na MS 2006 splnilo svoj hlavný cieľ a zachránilo sa, keď celkovo obsadilo 14. miesto. Z elitnej top divízie vypadlo na MS 2008. Odvtedy striedavo pôsobí v top divízii a nižších kategóriách.
François Arago

François Jean Dominique Arago (* 26. február 1786, Perpignan, Francúzsko – † 2. október 1853, Paríž) bol francúzsky matematik, fyzik, astronóm a politik.
V roku 1820 zistil, že elektrický prúd usmerňuje nezmagnetizované kovové piliny do kruhu okolo drôtu. Objavil princíp produkcie magnetizmu pomocou cylindricky stočeného medeného vodiča.
Friedrich Wilhelm August Argelander

Friedrich Wilhelm August Argelander (* 22. marec 1799, Memel, Litva – † 17. február 1875, Bonn, Nemecko) bol nemecký astronóm, ktorý sa zaoberal pozičnou astronómiou a fotometriou. 
Vo svojom hlavnom diele "Benner Durchmusterung" zaviedol desatiny hviezdnych veľkostí. Je po ňom pomenovaná metóda pozorovania premenných hviezd, ktorú navrhol a kráter Argelander na Mesiaci.
V roku 1863 získal ocenenie Gold Medal of the Royal Astronomical Society.
Xfce

Xfce je desktopové prostredie pre X Window System pre Unixové a Unix-like systémy, ako je napr. GNU/Linux, BSD či Solaris. Jeho názov je pôvodne vytvorený zo skratky XForms Common Environment. Je postavený na grafickej knižnici GTK.
Ide o odľahčené grafické prostredie, ktoré sa snaží byť rýchle, stabilné a nenáročné. Neobsahuje zbytočne veľké množstvo aplikácii. Xfce obsahuje tieto základné súčasti:
História.
Historia Xfce siaha do roku 1997, keď Olivier Fourdan vytvoril pomocou XForms jednoduchý panel pre FVWM. Vývoj panelu pokračoval a v roku 1998 ho Fourdan vydal spolu s XFWM (Xfce Window Manager). V tejto dobe si Xfce všimlo niekoľko užívateľov, avšak snaha zaradiť projekt pod distribúciu Red Hat sa minula účinku, kvôli obmedzeným licenčným podmienkam XForms. Prelom nastáva v roku 1999 s príchodom Xfce3.0, ktoré je pod licenciou GNU GPL a postavené na knižniciach GTK+. S verziami 4.x (od roku 2003) Xfce prešlo na knižnice GTK2. V súčasnej verzií 4.12 je veľa balíčkov založených na knižnici GTK3. Vo verzií 4.16 prešlo úplne na GTK3.
Distribúcie.
S predvoleným Xfce sa môže stretnúť napríklad v distribúciách: 
V súčasnosti už takmer každá distribúcia obsahuje Xfce vo svojich repozitároch.
Tvarová pamäť

Tvarová pamäť je vlastnosť materiálu spočívajúca v tom, že sa deformovaný predmet vrátí do pôvodného tvaru, ak sa zahreje aspoň na teplotu deformácie. Typická je pre niektoré termoplasty.
Saľut

Saľut () boli sovietske orbitálne stanice, prvý typ kozmickej stanice na svete. Program orbitálnych staníc bol v Sovietskom zväze podporovaný predovšetkým potom, čo prehrali po zlyhaní vývoja nosiča N-1 preteky o Mesiac. Vzletom prvej orbitálnej stanice Saľut sa začalo obdobie trvalej prítomnosti sovietskych a neskôr ruských kozmonautov vo vesmíre. Súčasťou programu Saľut bol aj medzinárodný program socialistických krajín Interkozmos, vďaka ktorému sa na obežnú dráhu Zeme dostal aj prvý československý kozmonaut Vladimír Remek. Nasledovníkom programu Saľut bol program orbitálnej stanice Mir a neskôr vďaka ruskej účasti sa využili skúsenosti z týchto projektov pri stavbe ISS.
Opis.
Orbitálna stanica Saľut mala po navedení na obežnú dráhu hmotnosť 18,9 t. Hmotnosť vedeckej aparatúry dosahovala 2,5 t. Dĺžka stanice bola 13,6 - 16 m. Maximálny priemer 4,15 m. Rozpätie rozvinutých slnečných batérií 16,5 m. Vnútorný objem obývateľného úseku bol na prvej stanici (Saľut 1) 82,5 m3, na poslednej stanici (Saľut 7) takmer 100 m3. Stanice sa skladali z hermetického prechodového úseku, pracovného úseku a nehermetizovaného prístrojového úseku. Na posledných dvoch staniciach (Saľut 6 a 7) bol zo strany prístrojového úseku pripojený tretí hermetizovaný úsek - prechodová komora.
Prechodový úsek stanice slúžil na vykonávanie vedeckých pozorovaní a experimentov, pre prechod posádky z transportnej lode Sojuz do stanice. Cez prechodový úsek sa uskutočňovali aj výstupy do voľného vesmíru cez špeciálny prielez s priemerom 0,8 m. Prechodový úsek tvoril valec z hliníkovej zliatiny s dĺžkou 1,7 m, prechádzajúci kužeľovou časťou k prednému pasívnemu stykovaciemu uzlu. Pracovný úsek tvorili dva valce z hliníkovej zliatiny s priemermi 2,9 m a 3,5 m s dĺžkou 2,7 m. Tieto valce boli prepojené kónickým prechodom s dĺžkou 1,2 m. Pracovný úsek mal 15 priezorov pre prácu s navigačnými a orientačnými prístrojmi, fotografovanie zemského povrchu a vizuálne pozorovanie. Do pracovného úseku sa z prechodového dalo preliezť cez prielez s priemerom 0,8 m. V pracovnom úseku sa nachádzalo šesť pracovných miest pre riadenie stanice a obsluhu vedeckých prístrojov. Tu sa tiež nachádzali prístroje a agregáty systémov riadenia stanice, zabezpečenia životných podmienok, termoregulácie, elektrického napájania, rádiového spojenia a vedecké aparatúry. Prístrojový úsek mal priemer 4,15 m a dĺžku 3,5 m. Nachádzal sa v zadnej časti stanice. V ňom boli umiestnené korekčné motory, nádrže paliva a okysličovadla, systémy orientácie a stabilizácie stanice, základné orbitálne motory a ich záloha, zásoby pitnej vody, systémy telemetrie, svetelné majáky, kamery atď.
Server proxy

Server proxy alebo proxy server je server počítačovej siete, ktorý umožňuje klientom nepriame pripojenie k inému serveru. Proxy server funguje ako sprostredkovateľ medzi klientom a cieľovým serverom, prekladá požiadavky klienta a oproti cieľovému serveru vystupuje ako klient. Prijatú požiadavku potom odosiela naspäť klientovi. Môže ísť tak o špecializovaný hardvér, ako aj o softvér bežiaci na počítači.
Aplikačný proxy server je server špeciálne určený pre určitý protokol resp. aplikáciu. S jeho pomocou je možné analyzovať obsah komunikácie, prípadne ju pozmeniť (napr. odstraňovanie reklám z HTTP požiadaviek, blokovanie webových stránok podľa obsahu...) alebo ukladať požiadavky do vyrovnávacej pamäte (cache), a tak zefektívniť komunikáciu.
Typické použitie proxy servera.
Ochrana súkromia.
Pre cieľový server je klientom proxy server a nie pôvodný klient. To má za následok, že cieľový server nepozná IP adresu pôvodného klienta. Prevažne u webových proxy serverov nie je toto opatrenie stopercentné, keďže niektoré z nich pridávajú adresu klienta do upravenej požiadavky. Úpravou požiadavky však možno ešte viac zvýšiť súkromie, a to odstraňovaním cookies alebo iných informácií (napr. referrer – informácie o poslednej navštívenej stránke).
Zvýšenie výkonu komunikácie.
V prípade, že sa niektoré požiadavky klienta opakujú (napr. požiadavka na stiahnutie Wikipédie, dotazy na DNS a pod.), môže si proxy server uložiť odpoveď do vyrovnávacej pamäte a odpoveď odoslať priamo klientovi - bez toho aby predal komunikáciu až k cieľovému serveru.
Bezpečnosť.
Aplikačný proxy server môže analyzovať komunikáciu, zisťovať prítomnosť vírusov, šifrovať a dešifrovať prichádzajúce požiadavky a podobne.
Pripojenie viacerých klientov k internetu.
Preklad IP adries, tzv. NAT umožňuje oddeliť intranet od internetu (typicky s pomocou firewallu).
Ján Pivarník

JUDr. Ján Pivarník (* 13. november 1947, Cejkov) je bývalý slovenský futbalista (krajný obranca) a futbalový tréner, majster Európy 1976. Je manželom herečky Jarmily Koleničovej.
Najprv hral vo VSS Košice (1966 - 1972), potom v Slovane Bratislava (1972 - 1978), s ktorým získal získal dva tituly majstra ČSSR (1974, 1975) a raz Čs. pohár. V čs. reprezentácii odohral 39 zápasov, v I. lige dal v 267 zápasoch 14 gólov. Najlepší čs. futbalista roka 1974. Ako tréner začínal v Kittsee, pôsobil ako asistent trénera v Austrii Viedeň a Sportingu Lisabon. Ako hlavný tréner pôsobil vyše 20 rokov v arabských krajinách - v Kuvajte, Saudskej Arábii, Katare, Ománe i Spojených arabských emirátoch, kde získal viacero majstrovských titulov, najmä Ázijský PVP.
Baskicko a jeho sloboda

Baskicko a (jeho) sloboda alebo ETA (po baskicky: "Euskadi ta Askatasuna") je jedna z najstarších moderných teroristických skupín v Európe. Bola založená v roku 1959 s cieľom vytvoriť nezávislý štát Baskov pozostávajúci z území, ktoré sú v súčasnosti provincie Španielska a Francúzska. Ideológia organizácie prináleží v politickom spektre k ultraľavici, aj keď pre vonkajšieho pozorovateľa je jej hlavná charakteristika extrémny nacionalizmus.
Terorizmus.
Teroristické akty ETA sa začali v roku 1968, keď polícia pri prestrelke zabila jej vodcu. Organizácia na to odpovedala vraždou policajného šéfa. Od roku 1968 ETA zavraždila vyše 800 ľudí, väčšinou „nepriateľov“ ako politikov a príslušníkov polície, ale pri bombových útokoch aj mnoho náhodných obetí.
Po sérii útokov na málo významných provinčných politikov strácala ETA širšiu podporu baskickej verejnosti. Únosy rukojemníkov v „mene baskického ľudu“ Baskovia tiež postupne prestali podporovať. ETA však svoj boj proti španielskej vláde neukončila, hoci sa odklonila od pôvodných zámerov. Kým na začiatku bojovala za myšlienku vlastného baskického štátu, v priebehu ďalšieho vývoja sa zachovanie organizácie stalo dôležitejším.
Financovanie.
ETA sa financuje hlavne vyberaním takzvanej „revolučnej dane“ (Impuesto Revolucionario). Baskickí podnikatelia sú vydieraní listami, v ktorých sa od nich vyžaduje takzvaná „revolučná daň“ alebo „príspevok na boj za nezávislú vlasť“, čo má byť suma vo výške niekoľko desiatok tisíc €.. Podnikatelia, ktorí odmietajú zaplatiť, sú často terčom útokov, napríklad vo forme vypálenia ich priemyselných hál alebo kancelárií.
Ozbrojená islamská skupina

Ozbrojená islamská skupina (, , skr. GIA) bola najväčšia alžírska teroristická organizácia. 
Svoje aktivity začala vyvíjať v roku 1992 po tom, ako alžírska armáda násilne anulovala demokratické voľby, v ktorých vyhrala umiernená, nábožensky orientovaná politická strana, Islamský front spásy. Hnev, ktorý nastal po týchto udalostiach, tak v Alžírsku podnietil vznik viacerých radikálnych skupín a vyústil do občianskej vojny. GIA si kládla za cieľ vytvoriť z Alžírska fundamentalistický islamský štát a proti vojenskému režimu začala bojovať hlavne s pomocou terorizmu, ktorý však zameriavala hlavne proti nevinným civilistom. Vrchol aktivít tejto organizácie nastal v rokoch 1994 až 1998, pričom počas tohto obdobia sa stala známou hlavne kvôli rozsiahlej kampani brutálnych útokov proti civilnému obyvateľstvu. Tieto útoky boli uskutočňované hlavne v odľahlých vidieckych oblastiach, v ktorých zväčša v noci ozbrojení členovia GIA napádali a masakrovali celé dediny. Medzi najhoršie prípady patria napr. masakre v dedinách "Rais" a "Bentalha" z augusta a septembra 1997, pri ktorých bolo brutálne zavraždených po viac ako 200 ľudí. Niektoré dôkazy však naznačujú, že na týchto násilnostiach mala podiel aj samotná armáda, ktorej tajné služby infiltrovali GIA, manipulovali a provokovali jej členov k stupňovaniu teroru. Armáda tak mala zámienku k udržovaniu a posilňovaniu svojho vojenského režimu v krajine. 
GIA bola aktívna aj v zahraničí, predovšetkým vo Francúzsku, ktoré považovala za hlavného podporovateľa alžírskeho režimu. 24. decembra 1994 štyria členovia skupiny uniesli let "Air France 8969" a do úspešného zásahu francúzskej polície zabili troch pasažierov. V lete roku 1995 zorganizovala GIA v Paríži sériu bombových útokov, ktoré si vyžiadali celkovo 8 mŕtvych a desiatky zranených. V marci 1996 z kláštora v alžírskom "Tibhirine" uniesli a neskôr zavraždili siedmich francúzskych mníchov.
Ku koncu 90. rokov sa organizácia začala zmietať vo vnútorných konfliktoch a rozdeľovať do viacerých frakcii (napr. v roku 1998 sa od GIA odštiepila "Salafistická skupina výzvy a boja (al-Safája)", neskôr považovaná za vetvu organizácie Al-Ká’ida). Výrazne ju oslabili aj armádne protiteroristické operácie a jej posledný dôležitý líder, "Antar Zouabri", bol zabitý vo februári 2002. Posledné známky aktivity organizácie GIA sa prejavili ešte v r. 2005, no sporadické teroristické akcie uskutočňované hlavne jej frakčnými skupinami pokračujú v Alžírsku aj naďalej (napr. 5. júla 2002 zahynulo po výbuchu bomby na tržnici v juhoalžírskom meste Larbá viac ako 30 ľudí). Terorizmus, reprezentovaný hlavne skupinou GIA a jej nasledovníkmi si v Alžírsku vyžiadal za posledných 20 rokov už viac ako stotisíc obetí a stále vo svojich krvavých aktoch pokračuje.
Jarmila Koleničová

Jarmila Koleničová (* 9. december 1948, Bratislava) je slovenská herečka. 
V roku 1971 absolvovala štúdium herectva na VŠMU v Bratislave. Od roku 1971 je členkou Novej scény v Bratislave. S manželom Jánom Pivarníkom má dve deti Tomáša a Alexandru. Príležitostne sa venuje réžii dabingu
Lea Fekete

Lea Fekete (* 29. august 1961, Bratislava) je slovenská výtvarníčka a módna návrhárka. Móde a dizajnu sa profesionálne venuje od roku 1988.
Tvorba.
Po ukončení štúdia na Stavebnej fakulte SVŠT sa začala venovať výlučne tvorbe textilného umenia. Svoju tvorbu postupne rozšírila o dizajn šperkov a doplnkov, interiérový dizajn, ale aj tvorbu kostýmov pre film a divadlo. Vo všetkých výtvarných oblastiach zaznamenala výnimočné výsledky s množstvom cien a ocenení.
Ako odevná dizajnérka sa v 90-tych rokoch presadila svojou originalitou a jedinečnosťou. Na módnych veľtrhoch v Brne, Monaku a Düsseldorfe získala viacero cien. Dvakrát sa stala dizajnérom medzinárodnej súťaže Elite Model Look, obliekala slovenské miss, vyhrala súťaž módnych dizajnérov STYL Brno 1997. Vytvorila kostýmy pre filmy "Modré z neba" a "Vadí nevadí", a pre predstavenie "8 žien" na Novej scéne. Svoju tvorbu predstavila na samostatných módnych prehliadkach doma aj v zahraničí. Významným obdobím (r. 2000) bola spolupráca s ÚĽUV, pre ktoré vytvorila originálnu kolekciu.
Tvorba a dizajn autorských šperkov ju posunuli do používania netextilných materiálov ako striebro a drahé kamene. Navrhla špeciálnu edíciu šperkov a dizajn interiérových textílií pre Chateau Herálec (2010).
Už vyše desaťročie sa venuje tvorbe textilných obrazov, ktoré nesú jej vlastný osobitý rukopis. Obrazy vystavovala v galériách na mnohých samostatných a spoločných výstavách. V roku 2011 bola ocenená kultúrnou asociáciou Lybra so sídlom v Ríme, za inovatívnu techniku, kreativitu a nadčasovosť. Bola spoluzakladateľkou a prezidentkou Trienále Textilu (20062012).
Je vydatá, s manželom Ivanom má syna Mareka a dcéru Terezu. V roku 1997 otvorila vlastný design showroom "Galéria Lea Fekete" v centre Bratislavy, na Michalskej 7. Od roku 1988 tvorí módny design, textilné obrazy a šperky pod značkou Lea Fekete.
Eva Vejmělková

Eva Vejmělková (* 4. marec 1969, Karviná) je česká herečka, poetka a scenáristka. 
Vyštudovala herectvo na ostravskom Konzervatóriu a psychológiu na Univerzite Palackého v Olomouci. Okrem herectva sa venuje psychológii a práci s drogovo závislými. 
S manželom Dušanom Rapošom a s dvomi dcérami Tarou a Ritou žije v Havířove.
Eta

Eta je:
ETA je:
Kakofónia

Kakofónia (z gréckeho slova "kakophonia" – "kakos" (zlý) + "phoni" (hlas, zvuk)) je neľúbozvučné zoskupenie tónov alebo hlások, neľúbozvučnosť, je opakom eufónie. Niektoré skupiny spoluhlások, hlavne na začiatku verša, môžu byť náprotivkom ľubozvučnosti, krásneho znenia verša. Ide najmä o slabikotvorné spoluhlásky r, l, predovšetkým ich dlhé varianty (ĺ, ŕ). Z ostatných spoluhlások hlavne neznelé spoluhlásky (p, t, ch, k) vplývajú na kakofonické znenie verša. Kakofónia však nemusí byť nedostatkom básne, lebo sa môže aj funkčne využívať ako prostriedok korešpondujúci s nepríjemným obsahom textu.
Príklad.
Bŕŕ. Dážď fŕka. Každý smrká, v krpcoch čvŕka, v bruchu škvŕka.
Pitva

Pitva, lekársky termín sekcia, disekcia ("dis" – oddeliť, "secare" – rezať), obdukcia alebo autopsia ("auto" – seba, "opsis" – vidieť na vlastné oči) je vyšetrenie mŕtveho tela človeka alebo iného živočícha, väčšinou s cieľom skúmať jeho anatómiu alebo príčinu jeho smrti. V užšom zmysle slova sa pitvou rozumie prieskum orgánov a orgánových systémov, ktoré sú prístupné až po porušení povrchu tela. Pre štúdium povrchu sa v tomto prípade používa skôr termín vonkajšia obhliadka.
Na Slovensku Úrad pre dohľad nad zdravotnou starostlivosťou vedie register osôb, ktoré pitvu za života odmietli.
Permanentná pamäť

Permanentná pamäť môže byť:
Implantát (medicína)

Implantát (z lat. "in-" = v, do a "plantere" = zasadiť) je cudzie teleso, ktorého účelom je nahradiť stratenú, nefungujúcu alebo nedostatočnú biologickú štruktúru (orgán, časť tela, alebo tkanivo).
Moderné medicínske implantáty sú materiálovo i technologicky veľmi vyspelé. Vonkajší obal je tvorený z materiálov, na ktoré imunitný systém ľudského tela nereaguje – napríklad z titanu, nitinolu, polyetylénu, polytetrafluóretylenu (náhrada „chrupavky“ v protézach kĺbov), polymetylmetakrylátu (vnútroočná náhrada šošovky). V niektorých prípadoch obsahujú vyspelú elektroniku a mikroprocesory, ako napríklad kochleárny implantát alebo kardiostimulátor. Iným typom sú implantáty, ktoré majú kompaktnú vnútornú štruktúru – napríklad zubné alebo kĺbne.
V rámci ortopedickej chirurgie sa pod pojmom implantát rozumejú i vnútorné dlahy, ktoré sa upevňujú na alebo zavádzajú do kosti, aby ju spevnili po jej zlomení. Pre náhradu časti tela – napríklad končatiny alebo kĺbu – je vhodnejší a používaný termín protéza.
Implantát môže byť "vnútorny" (vložený dovnútra tela) alebo "vonkajší" (na jeho povrchu).
Stacho Machata

Stacho Machata (* 12. december 1954, Bratislava – † 15. apríl 2000) bol slovenský kameraman. Syn Karola Machatu.
Vladimír Ondruš (kameraman)

JUDr. Vladimír Ondruš (* 30. máj 1942, Terchová) je slovenský kameraman.
Pacemaker

Pacemaker (z angl. „robič/udávač tempa“) môže byť:
Rad Andreja Hlinku

Rad Andreja Hlinku je slovenské vyznamenanie pomenované po Andrejovi Hlinkovi, ktorý vznikol na základe zákona č. 37/1994 Zz. Udeľuje ho prezident Slovenskej republiky na návrh vlády. Návrh prezident nemusí rešpektovať. Rad Andreja Hlinku pôvodne mal byť udeľovaný len do roku 2003, avšak v roku 2008 bolo toto časové obmedzenie zrušené.
Rad Andreja Hlinku sa zapožičiava občanom Slovenska, ktorí sa mimoriadnym spôsobom zaslúžili o vznik samostatnej Slovenskej republiky.
Rad Andreja Hlinku má tri triedy, z ktorých najvyššia je I. trieda. Pri zapožičiavaní jednotlivých tried sa vychádza z miery zásluh toho, komu sa rad zapožičiava.
Vyznamenanie sa zapožičiava pri príležitosti výročia vzniku samostatnej Slovenskej republiky.
Golfský prúd

Golfský prúd, spolu s jeho severnými vetvami – Irmingerov, Nórsky a Severoatlantický prúd, je silný, teplý a pomerne rýchly morský prúd Atlantického oceánu, vznikajúci v Mexickom zálive, ktorý opúšťa cez Floridský prieliv a sleduje pobrežie Severnej Ameriky k ostrovu Newfoundland, kde sa odchyľuje od pevniny a prechádza cez Atlantický oceán. Približne na 40° s. š. a 30° z. d. sa rozdeľuje na dve vetvy, severný prúd mieri k severnej Európe a južný sa obracia k západnému pobrežiu Afriky. 
Golfský prúd ovplyvňuje podnebie východného pobrežia Severnej Ameriky od Floridy po Newfoundland, a západné pobrežie Európy. Na Golfský prúd má vplyv stav a prúdenie v atmosfére, ktoré mení rýchlosť prúdu a je v priamej aj nepriamej interakcii s prúdom – Severoatlantická oscilácia. Golfský prúd je tiež súčasťou termohalinnej cirkulácie prebiehajúcej v oceánskom bazéne. 
Európska vetva Golfského prúdu, nazývaná Severoatlantický prúd, zmierňuje v západnej Európe (najmä na severe) zimy, ktoré sú tak teplejšie ako na iných miestach Zeme, aj keď majú rovnakú zemepisnú šírku. Napríklad v januári je rozdiel priemerných teplôt medzi pobrežím Nórska a severnými časťami Kanady približne 30 °C.
Kastrum

Kastrum () bol starorímsky vojenský tábor pre jednu alebo aj viac légií (asi pre 10 000 ľudí).
Pred neskororímskym obdobím malo štvorcový alebo obdĺžnikový pôdorys (s pomerom strán 2:3) so zaoblenými nárožiami, obkolesoval ho val s palisádou, od 2. storočia hradba s priekopou. Podľa tradičnej rímskej schémy osi pôdorysu tvorili dve hlavné cesty: prétorská cesta (via praetoria, decumanus) a hlavná cesta (via principalis, cardo), ktoré spájali každá dve protiľahlé brány. Veliteľský dom (praetorium) a fórum stáli väčšinou na ich priesečníku. Treťou častou cestou bola via decumana. Okrem vojenských kasární patrili k samozrejmej výbave kastelov aj kúpele, sýpka (horeum) alebo pekáreň na chlieb. Pred hradbami bolo často pozdĺž príjazdovej cesty civilné sídlisko canabae (predchodca stredovekého predmestia - burgum)
Mnohé dnešné mestá sú založené na pôdorysoch pôvodných rímskych kastier. (Timgat v Alžírsku, Aosta, Lyon, Paríž, Bonn, Kolín nad Rýnom, Viedeň, Regensburg, Budapešť, v Anglicku skoro všetky mestá, ktorých názov končí na -chester a -cester)
Rad

Rad:
RAD môže byť skratka pre:
Desktop publishing

Desktop publishing (skratka DTP) je označenie pre celý proces spracovania grafického návrhu na počítači až po export súboru pre ofsetovú, hárkovú a digitálnu tlač. 
Užívateľ pomocou softvéru ako napr. Adobe InDesign, QuarkXPress navrhuje rozvrhnutie grafiky plagátov, obaly knižiek, typografickú úpravu časopisov a novín, návrhy reklám a pod.
Typografia (umenie)

Typografia sa zaoberá problematikou grafickej úpravy tlačených dokumentov s použitím vhodných rezov písma a usporiadania jednotlivých znakov a odsekov vo vhodnej, pre čitateľa zrozumiteľnej a esteticky akceptovateľnej forme. Zaoberá sa tiež dizajnom písma, výberom farebnej schémy dokumentov, ilustrácií, zalamovaním textu do odsekov až po výber papiera pre tlač.
Dnes typograf na svoju prácu spravidla používa niektorý zo zalamovacích programov ako napr. Adobe InDesign, Adobe PageMaker, QuarkXPress alebo TeX. Na tvorbu písma sa používajú písmové editory ako napr. FontLab.
Počítačová typografia.
Každý typ písma umožňuje napísať dokument s odlišnou farbou, veľkosťou, šírkou, sklonom znakov, medzi jednotlivými znakmi môžeme vynechávať rôzne veľké medzery alebo jednotlivé znaky spájať a celé slovo napísať jedným ťahom pera alebo môžeme jednotlivé znaky ozdobiť pätkami alebo inými grafickými prvkami.
Veľkosť písma.
Veľkosť písma odkazuje na veľkosť písma od základnej čiary ku hornej čiare.
Natiahnutie písma.
Natiahnutie písma ukazuje požadované natiahnutie alebo stiahnutie grafémy, ktorá bude použitá na zobrazenie textu, relatívne vzhľadom na ostatné písma v danej rodine písma.
Hrúbka písma.
Hrúbka písma odkazuje na svetlosť alebo tmavosť grafémy, ktorá bude použitá na zobrazenie textu, relatívne vzhľadom na ostatné písma v danej rodine písma.
Variant písma.
Variant písma určuje, či je text zobrazený pomocou normálnych znakov pre malé písmená (minuskuly „mínusky“)
alebo použitím zmenšených veľkých písmen (kapitálky – VEĽKÉ písmená znížené na strednú výšku malých písmen – nie vždy sa to dá),
prípadne VERZÁLKAMI (majuskuly).
Konkrétny typ písma () môže obsahovať iba malé a veľké písmená, iba zmenšené veľké písmená alebo obidva druhy písmen.
Rez písma.
Rez písma špecifikuje, či je text zobrazený normálnym, tučným alebo šikmým variantom písma. Kvalitné písmo odlíšime od ostatných podľa toho, či má zvlášť konštruované sady pre každú z podskupín. Najčastejšie ich umiestňuje do samostatných súborov písmo_normálne.otf, písmo_kurzíva.otf, písmo_polotučné.otf, písmo_tučné.otf.
Typ písma.
Typ písma () špecifikuje, ktorá rodina písiem má byť použitá na vykreslenie textu. Typ, alebo rodina písma, skupina písiem, ktoré majú spoločný určitý znak. Napr. serifové a bezserifové písma, písma s rovnakou šírkou všetkých znakov, proporcionálne písma či kaligrafické písma:
Kastel

Kastel môže byť:
Kastel (staroveký Rím)

Kastel (po latinsky "castellum") bol malý rímsky vojenský tábor pre malé útvary. Nachádzal sa obyčajne medzi väčšími tábormi alebo v predpolí Limes Romanus. Na Slovensku sú známe tri rímske kastely: Gerulata v Rusovciach (v Bratislave), Kelemantia v Iži a vojenská stanica v Stupave.
Typografia

Typografia môže byť:
Serekunda

Serekunda alebo aj Serrekunda je najväčšie mesto v Gambii s počtom obyvateľov okolo 320 000 (2005).
Apollo Business Center

Apollo Business Center bolo biznis centrum v Bratislave, v mestskej časti Ružinov, v lokalite Prievoz, od roku 2015 uzavreté a čakajúce na asanáciu. Búracie práce začali v novembri 2019.
Celková prenajímateľná plocha bola 44 140 m² (kancelárie 38 420 m², nákupná pasáž 5 720 m²). Sídlilo tu Ministerstvo výstavby a regionálneho rozvoja Slovenskej republiky.
Lokalizácia.
Nachádzalo sa na Prievozskej ulici č. 2/A v Bratislave.